27.10.2005 Den Europæiske Unions Tidende L 284/5 KOMMISSIONENS FORORDNING (EF) Nr. 1754/2005 af 26. oktober 2005 om fravigelse af forordning (EF) nr. 796/2004 for så vidt angår anvendelsen af artikel 21 i de franske oversøiske departementer i 2005 KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets forordning (EF) nr. 1782/2003 af 29. september 2003 om fastlæggelse af fælles regler for den fælles landbrugspolitiks ordninger for direkte støtte og om fast- læggelse af visse støtteordninger for landbrugere og om ændring af forordning (EØF) nr. 2019/93, (EF) nr. 1452/2001, (EF) nr. 1453/2001, (EF) nr. 1454/2001, (EF) nr. 1868/94, (EF) nr. 1251/1999, (EF) nr. 1254/1999, (EF) nr. 1673/2000, (EØF) nr. 2358/71 og (EF) nr. 2529/2001 (1), særlig artikel 145, litra c), og ud fra følgende betragtninger: (1) — I henhold til artikel 21 i Kommissionens forordning (EF) nr. 796/2004 af 21. april 2004 om gennemførelsesbe- stemmelser vedrørende krydsoverensstemmelse, gradue- ring og det integrerede forvaltnings- og kontrolsystem som omhandlet i Rådets forordning (EF) nr. 1782/2003 om fastlæggelse af fælles regler for den fælles landbrugs- politiks ordninger for direkte støtte og om fastlæggelse af visse støtteordninger for landbrugere (?) skal støttebeløbet nedsættes, hvis en støtteansøgning indgives for sent. (2) — De franske myndigheder har meddelt Kommissionen, at landbrugerne i de fire oversøiske departementer ikke fik rettidig adgang til de arealoplysninger, som de har brug for til udarbejdelsen af deres enkeltansøgning for 2005, jf. artikel 11 i forordning (EF) nr. 796/2004. Landbru- gerne kunne derfor ikke indgive deres enkeltansøgning senest den 15. maj 2005, som fastsat. (3) — Nedsættelserne i artikel 21 i forordning (EF) mnr. 796/2004 bør derfor ikke gælde for landbrugere i de franske oversøiske departementer, der har indgivet deres ansøgning senest en måned efter, at oplysningerne blev gjort tilgængelige for dem. (4) — Foranstaltningerne i denne forordning er i overensstem- melse med udtalelse fra Forvaltningskomitéen for Direkte Betalinger — UDSTEDT FØLGENDE FORORDNING: Artikel 1 Den nedsættelse på 1 % pr. arbejdsdag, der er fastsat i artikel 21, stk. 1 og 2, i forordning (EF) nr. 796/2004, gælder ikke for enkeltansøgninger eller ændringer hertil, der er indgivet senest den: — 6. juni 2005 til myndighederne i Fransk Guyana — 19. juni 2005 til myndighederne i Martinique — 24. juni 2005 til myndighederne i Réunion — 27. juni 2005 til myndighederne i Guadeloupe. Artikel 2 Denne forordning træder i kraft dagen efter offentliggørelsen i Den Europæiske Unions Tidende. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 26. oktober 2005. På Kommissionens vegne Mariann FISCHER BOEL Medlem af Kommissionen (1) EUT L 270 af 21.10.2003, s. 1. Senest ændret ved Kommissionens forordning (EF) nr. 118/2005 (EUT L 24 af 27.1.2005, s. 15). (?) EUT L 141 af 30.4.2004, s. 18. Senest ændret ved forordning (EF) nr. 436/2005 (EUT L 72 af 18.3.2005, s. 4).